CELEX: 62011CA0044
Language: da
Date: 2012-07-19 00:00:00
Title: Sag C-44/11: Domstolens dom (Anden Afdeling) af 19. juli 2012 — Finanzamt Frankfurt am Main V-Höchst mod Deutsche Bank AG (anmodning om præjudiciel afgørelse fra Bundesfinanzhof — Tyskland) (Direktiv 2006/112/EF — artikel 56, stk. 1, litra e) — artikel 135, stk. 1, litra f) og g) — afgiftsfritagelse for formueforvaltning i forbindelse med værdipapirer (porteføljeforvaltning))

29.9.2012   
            
            
               DA
            
            
               Den Europæiske Unions Tidende
            
            
               C 295/7
            
         Domstolens dom (Anden Afdeling) af 19. juli 2012 — Finanzamt Frankfurt am Main V-Höchst mod Deutsche Bank AG (anmodning om præjudiciel afgørelse fra Bundesfinanzhof — Tyskland)
   (Sag C-44/11) (1)
   
   (Direktiv 2006/112/EF - artikel 56, stk. 1, litra e) - artikel 135, stk. 1, litra f) og g) - afgiftsfritagelse for formueforvaltning i forbindelse med værdipapirer (porteføljeforvaltning))
   2012/C 295/11
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Sagsøger: Finanzamt Frankfurt am Main V-Höchst
   
      Sagsøgt: Deutsche Bank AG
   
      Sagens genstand
   
   Anmodning om præjudiciel afgørelse — Bundesfinanzhof — fortolkning af artikel 56, stk. 1, litra e), og artikel 135, stk. 1, litra f) og g), i Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1) — afgiftsfritagelse for transaktioner udført for privatkunder, bestående i formueforvaltning i forbindelse med værdipapirer
   
      Konklusion
   
   
               1)
            
            
               Formueforvaltning i forbindelse med værdipapirer som den i hovedsagen omhandlede — dvs. en virksomhed, der udføres mod vederlag og består i, at en afgiftspligtig person træffer selvstændige beslutninger vedrørende køb og salg af værdipapirer og udfører disse beslutninger ved køb og salg af værdipapirer — består af to elementer, der er så nært forbundne, at de objektivt set udgør én enkelt økonomisk ydelse.
            
         
               2)
            
            
               Artikel 135, stk. 1, litra f), henholdsvis g), i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at formueforvaltning i forbindelse med værdipapirer som den i hovedsagen omhandlede ikke er fritaget for merværdiafgift i henhold til denne bestemmelse.
            
         
               3)
            
            
               Artikel 56, stk. 1, litra e), i direktiv 2006/112 skal fortolkes således, at bestemmelsen ikke udelukkende omfatter de ydelser, der er opregnet i direktivets artikel 135, stk. 1, litra a)-g), men også omfatter formueforvaltning i forbindelse med værdipapirer.
            
         
      (1)  EUT C 145 af 14.5.2011.